cyanic-selkie/wikianc huggingface dataset:
ერმილე ნაკაშიძე
მოღვაწეობა თბილისში
1921 წლიდან, საქართველოს საბჭოთა ოკუპაციის შემდეგ ნაკაშიძე მუშაობდა მიწათმოქმედების სახალხო კომისარიატში და კვლავ ცდილობდა ჩაისა და ციტრუსების გაშენების კამპანიის გაგრძელებას. მისი ძალისხმევით გაიხსნა სასოფლო-სამეურნეო სასწავლებლები აკეთსა და გორაბერეჟოულში. მონაწილეობდა ნოსირსა და მშობლიურ მაკვანეთში ჩაის მეურნეობების გაშენებაში, ზედამხედველობას უწევდა ჩაქვის, სალიბაურისა და ზედუბნის სახალხო სუბტროპიკულ მეურნეობებს. 1925 წელს ის თბილისის სახელმწიფო უნივერსიტეტის აგრონომიულმა ფაკულტეტმა ლექტორად მიიწვია, მაგრამ ასაკში შესულმა ნაკაშიძემ საუნივერსიტეტო საქმიანობა ვერ შეძლო. 1919 წელს რეპრესიებისას მას პენსია ჩამოართვეს, მაგრამ ძველი ნაცნობი ბოლშევიკების წყალობით, ისევ დაუბრუნეს.
პენსიაში გასვლის შემდეგ	ნაკაშიძე	აქტიურად აგრძელებდა მუშაობას საგამომცემლო მიმართულებით. აქვეყნებდა წერილებს სოფლის მეურნეობის აქტუალურ საკითხებზე, გამოსცა წიგნები და	ბროშურები:	„პამიდორის	შენახვა საზამთროდ“, „ნიადაგი შემოდგომაზე უნდა დაიბაროს” და სხვა. 1928 წელს გამოვიდა ნაკაშიძის წიგნი „ჩაის	ბუჩქი, მისი გაშენება და ჩაის დამუშავება“. მევენახეობა – მეღვინეობას ის ისევ	დაუბრუნდა 1929	 წელს და გამოაქვეყნა წიგნი „მევენახეობა–მეღვინეობა გურია-სამეგრელოში, აჭარაში და აფხაზეთში.“ 1930 წელს ნაკაშიძემ გამოსცა წიგნი „ზეთისხილის ხე, მისი გაშენება და მოვლა“, რომელშიც	დაახასიათა ეს მცენარე, აღწერა მისი ბიო-ეკოლოგიური თვისებები,	ჯიშები,	მოთხოვნილებები ნიადაგისა და ჰავისადმი, გამრავლების ხერხები და	სხვა. ი. ქურდიანთან ერთად ნაკაშიძემ 1932 წელს გამოსცა ორტომიანი სახელმძღვანელო – „ტექნიკური კულტურები”,	რომელიც აქტიურად გამოიყენებოდა სოფლის მეურნეობის მუშაკებისა და სტუდენტების მიერ. ნაკაშიძის ავტორობით 1934 წელს გამოიცა წიგნი „ნარინჯოვნები“, რომელშიც	ყოველმხრივაა დახასიათებული მანდარინი, ფორთოხალი, ლიმონი, ნარინჯი, ლაიმი, სამყურა ლიმონი და სხვა.
1937 წლის რეპრესიებისას დააპატიმრეს მისი ვაჟი ლევანი, რომელსაც ფიზიკოსის განათლება საზღვარგარეთ, გერმანიაში, ჰქონდა მიღებული. შვილის ტრაგედია ნაკაშიძემ ვერ გადაიტანა და იმავე წელსვე გარდაიცვალა. დაკრძალულია თბილისში, ვაკის სასაფლაოზე.
რესურსები ინტერნეტში
კატეგორია:ქართველი აგრონომები კატეგორია:დაბადებული 8 ივლისი კატეგორია:დაბადებული 1848 კატეგორია:გარდაცვლილი 7 მაისი კატეგორია:გარდაცვლილი 1937 კატეგორია:ოზურგეთის მუნიციპალიტეტში დაბადებულები კატეგორია:საქართველოს საისტორიო და საეთნოგრაფიო საზოგადოების წევრები
ექსპერიმენტული როკი
ექსპერიმენტული როკი, იგივე ავანგარდული როკი — როკ-მუსიკის ჟანრი, რომელიც სტანდარტული კომპოზიციური წყობის და შესრულების ტექნიკის საზღვრებს აფართოებს, ჟანრის ძირითადი ელემენტების გამოყენებით ექსპერიმენტებით. ჟანრის შემსრულებლები ცდილობენ, მუსიკაში შეიტანონ სიახლეები და გამოირჩევიან იმპროვიზაციით, ავანგარდული შთაგონებით, უცნაური ინსტრუმენტული არანჟირებით, ბუნდოვანი ტექსტებით (ან თავად ინსტრუმენტული ნაწილით), არატიპიური სტრუქტურებით თუ რიტმებით, რასაც თან ახლავს მუსიკის კომერციულ მხარეზე უარის თქმაც.
ჩამოყალიბების დროიდან როკ-მუსიკა ექსპერიმენტული იყო, მაგრამ მხოლოდ 1960-იანებში ჟანრის შემსრულებლებმა დაიწყეს ვრცელი და რთული კომპოზიციების შემუშავება, რასაც აღწევდნენ მრავალფირიანი ჩაწერის გამოყენებით. 1967 წელს ჟანრი განხორციელებადი იყო, მაგრამ 1970 წლისთვის მისი მრავალი წარმომადგენელი უუნარო ჩანდა და არ განავითარა საკუთარი მუსიკა. გერმანიაში, კრაუტროკის ქვეჟანრში, შეირწყა იმპროვიზაცია, ფსიქოდელიური როკი, ავანგარდი და თანამედროვე კლასიკური მუსიკა. 1970-იანების ბოლოდან მნიშვნელოვანი სინთეზი მოხდა, როდესაც პანკ-როკიდან წარმოიშვა ახალი ტალღა, რომელსაც დაემატა ელექტრონული მუსიკა, ფანკი, ჯაზ-როკი და ფიუჟენი.
სქოლიო
კატეგორია:როკ-მუსიკის ჟანრები კატეგორია:ექსპერიმენტული მუსიკის ჟანრები კატეგორია:პროგრესული მუსიკა
ფრიგი
thumb|Frigg, enthroned and facing the spear-wielding goddess Gná, is flanked by two goddesses. One of whom, Fulla, carries her eski, a wooden box. Illustrated (1882) by Carl Emil Doepler. გერმანიკულ მითოლოგიაში, ფრიგი (ძვ. ნორსე), ფრია (ძვ. გერმანული), ფრეა (ლანგობარდიკული) და ფრიჯი (ძვ. ინგლისური) არის ატმოსფეროს ქალღმერთი, ან ღრუბლების. თითქმის ყველა წყაროში ის არის ნახსენები როგორც ოდინის ცოლი. გერმანულ მითოლოგიაში და ნორსეს წყაროებში ის არის დაკავშირებული ქალღმერთ ფულასთან. ინგლისური კვირის დღე პარასკევი (Friday) (ძვ. ინგლისური "Frīge's day" ) ატარებს მის სახელს.
რესურსები ინტერნეტში
კატეგორია:სიყვარულის და ვნების ქალღმერთები კატეგორია:წინასწარმეტყველი ქალღმერთები
ჟოსლენ II
ჟოსლენ II ედესელი (გ.1159) — მეოთხე და უკანასკნელი გრაფი, რომელიც მართავდა ედესას. მან ჯერ კიდევ ახალგაზრდობაში გამოსასყიდის სანაცვლოდ დაიხსნა ბალდუინ II იერუსალიმელი მუსლიმთა ტყვეობიდან 1124 წელს. 1131 წელს, მას შემდეგ რაც მამამისი — ჟოსლენ I გარდაიცვალა იგი ედესის გრაფი გახდა.
იგი ედესას იზოლირებულად მართავდა, მაგრამ 1138 წელს მან ალიანსი შეკრა ბიზანტიის იმპერატორ იოანე II კომნენოსთან და ანტიოქიის სამთავროსთან და ერთიანი ძალებით შეუტიეს ალეპოს ათაბაგს. მათი კამპანია დასრულდა შაიზარის უშედეგო ალყით. მათ ვერ აიღეს ქალაქი, მაგრამ შაიზარი ბიზანტიის ვასალი გახდა.
1143 წელს გარდაიცვალა იოანე II და ფულკ იერუსალიმელი. ჟოსლენი დარჩა მოკავშირეების გარეშე. 1144 წელს მუსლიმებმა ზანჯის მეთაურობით მიიტანეს იერიში ედესაზე და დაიპყრეს ის. ჟოსლენმა მმართველობა განაგრძო ევფრატის აღმოსავლეთით, ტურბესელში. 1146 წლის სექტემბერში ფრანგმა მონამ მოკლა იმად ალ-დინ ზანჯი, რამაც ჟოსლენს საშუალება მისცა ედესა დაებრუნებინა, მაგრამ არც ამჯერად დაეხმარნენ ჯვაროსნული სახელმწიფოები. ედესა ხელახლა დაეცა 1146 წლის ნოემბერში ნურ ალ-დინ ზანჯის მიერ. 1150 წელს ჟოსლენი დაატყვევეს და ალეპოში გადაიყვანეს. მან ცხრა წელი გაატარა ტყვეობაში და 1159 წელს გარდაიცვალა ალეპოს ციტადელში.
მას ჰყავდა სამი შვილი:
ლიტერატურა
კატეგორია:ედესის გრაფები კატეგორია:დაბადებული 1113 კატეგორია:გარდაცვლილი 1159 კატეგორია:ედესის გრაფები
სან-ლორენსო-დე-კინტის რაიონი
სან-ლორენსო-დე-კინტის რაიონი (Distrito de San Lorenzo de Quinti) — რაიონი პერუში, ლიმის რეგიონის უაროჩირის პროვინციაში. მდებარეობს ზღვის დონიდან 2 680 მეტრზე. 2007 წლის მონაცემებით, მოსახლეობა 1 631 ადამიანს შეადგენდა, სიმჭიდროვე 3.5 ადამიანი კმ²-ზე. ფართობი 467.58 კმ²-ია.
რესურსები ინტერნეტში
კატეგორია:ლიმის რეგიონის რაიონები კატეგორია:უაროჩირის პროვინციის რაიონები
ქართული მუხა
ქართული მუხა (Quercus iberica) — ფოთოლმცვენი ხე წიფლისებრთა ოჯახისა, რომლის სამშობლოა კავკასია (გავრცელებულია აგრეთვე შავი ზღვის სანაპიროზე ჩრდილო-აღმოსავლეთი თურქეთის ტერიტორიაზე, მცირე აზიასა და ირანშიც). ქართული მუხა წარმოადგენს საკმაოდ მოზრდილ ხეს, რომელიც 20-25 მეტრის სიმაღლემდე იზრდება, იშვიათ შემთხვევებში კი 40 მეტრსაც აღწევს. Q. iberica სინათლისა და სითბოს მოყვარული ხეა, ფართოდაა გავრცელებული აღმოსავლეთი საქართველოს უფრო მშრალ რეგიონებში (ტოპონიმი „იბერია“ აღმოსავლეთი საქართველოს ეკვივალენტურია). მიუხედავად ამისა, იგი შეიძლება დასავლეთი საქართველოს ნოტიო ჭალებშიც შეგვხვდეს, სადაც ხშირად შედარებით მშრალ, ციცაბო ფერდობებზე წმინდა რაყას ქმნის. ბუნებრივ პირობებში მრავლდება თესლით. ნაყოფმსხმოიარობს 15-20 წლისა. ბუნებრივი განახლება ცუდი და ნელია.
სისტემატიკა
ტყავისებური ფოთლები აქვს. ფოთლის ქვედა მხარე უფრო ღია მწვანეა. Q. iberica ცნობილია მისი ძალიან მოკლე სანაყოფე ყუნწებით. 1-2 ან რამდენიმე რკო ერთადაა შეკრებილი, სულაც უყუნწოა ან ძალიან მოკლე ყუნწი აქვთ. ერთწლიანი ტოტების ეპიდერმისი შიშველია ან მხოლოდ მცირედ შებუსვილი. ფოთლები უკუკვერცხისებრია, ქვემოდან უფრო მკრთალი და შიშველი ან ძარღვების გაყოლებაზე ბეწვით მოფენილი (ნორჩობისას შებუსვილი), თითოეულ გვერდზე 6-12-ნაკვთიანი, ძირში მცირეოდენ ამოკვეთილი ან სოლისებრი. ნაყოფი (რკო), როგორც უკვე აღვნიშნეთ, მჯდომარეა ან მოკლეყუნწიანი, ნახევრამდე ან ერთი მესამედით ბუდეში ჩამჯდარი. ბუდის ქერქლები მჭიდროდაა მიწოლილი და ბუსუსებით მოფენილი. ბინომიალური ლათინური დასახელების ავტორიტეტად სხვადასხვა წყაროში მითითებულია ფრიდრიჰ აუგუსტ მარშალ ფონ ბიბერშტაინი ან ქრისტიან ფონ სტევენი. ზოგჯერ ამ სახეობას Quercus petraea-ს — კლდის მუხის ქვესახეობად თვლიან.
გავრცელება
იზრდება ქვაღორღიან, მდიდარ ტყის წაბლა და ყომრალ, კარბონატულ და მთა-მდელოს ნიადაგებზე. არ უყვარს ზედმეტად ტენიანი ან დაჭაობებული ნიადაგები. მძლავრი ფესვთა სისტემა აქვს, ამიტომ ქარგამძლეა. Q. iberica ქმნის ფოთოლმცვენ ტყეებს წაბლთან, რცხილასთან და ნეკერჩხალთან ერთად. შემთხვევათა უმეტესობაში ქართული მუხა იზრდება ზღვის დონიდან 400-1000 მეტრ სიმაღლეზე, მაგრამ ზოგ შემთხვევაში იგი შეიძლება შეგვხვდეს 1500-2000 მეტრ სიმაღლეზეც.
გამოყენება
მაგარი მერქანი აქვს. იყენებენ სამშენებლო მასალად, საავეჯო მრეწველობაში, ამზადებენ საკასრე ტკეჩს. ქერქი შეიცავს მთრთიმლავ ნივთიერებებს, შესაბამისად გამოყენებულია მედიცინაში, ტყავის წარმოებაში, ალკოჰოლური სასმელების წარმოებაში. რკოსგან ამზადებენ ყავის სუროგატს. დეკორატიულ ხედაც შეიძლება იქნას გამოყენებული, მშრალი ადგილების გასამწვანებლად, ტყე-პარკების შესაქმნელად.
სქოლიო
კატეგორია:საქართველოს ფლორა კატეგორია:წიფლისებრნი
ვრანოვ-ნად-ტოპლიოუს რაიონი
ვრანოვ-ნად-ტოპლიოუს რაიონი (Okres Okres Vranov nad Topľou) — რაიონი სლოვაკეთში. მდებარეობს პრეშოვის მხარეში. რაიონის ადმინისტრაციული ცენტრია ქალაქი ვრავონ-ნად-ტოპლიოუ. რაიონის ფართობი — 769 კმ², მოსახლეობა — 76 504 ადამიანი (2001 წლის აღწერის მონაცემები). რაიონი მოიცავს 2 ქალაქსა და 66 სოფელს.
სტატისტიკური მონაცემები (2001)
ეროვნული შემადგენლობა:
კონფესიური შემადგენლობა:
რესურსები ინტერნეტში
კატეგორია:პრეშოვის მხარის რაიონები
იექახანა (მრავალმნიშვნელოვანი)
გრდემლი შეიძლება აღნიშნავდეს:
რავანუზა
რავანუზა (Ravanusa) — კომუნა იტალიაში, სიცილიის რეგიონში. ექვემდებარება აგრიჯენტოს პროვინციის ადმინისტრაციას. მოსახლეობა 13695 ადამიანი. ფართობი 49 კმ²-ია. სატელეფონო კოდი — 0922, საფოსტო ინდექსი — 92029.
რესურსები ინტერნეტში
კატეგორია:აგრიჯენტოს პროვინციის კომუნები
ნარდარანი (მრავალმნიშვნელოვანი)
ნარდარანი შეიძლება აღნიშნავდეს:
Television (ჯგუფი)
Television — ამერიკული როკ-ჯგუფი, რომელიც ითვლება პანკის და ალტერნატიული როკის განვითარებაში ერთ-ერთ მნიშვნელოვან კოლექტივად. იგი ჩამოყალიბდა ნიუ-იორკში 1973 წელს, ტომ ვერლენის, რიჩარდ ლოიდის, ბილი ფიკას და რიჩარდ ჰელის მიერ.
ჯგუფის მუსიკაში გაერთიანებული იყო CBGB და 1970-იანების ნიუ-იორკის პანკ-როკის სტილისტიკა. მიუხედავად იმისა, რომ სხვა შემსრულებლებთან შედარებით, მათი ჟღერადობისთვის დამახასიათებელი იყო უფრო მინიმალისტური არანჟირება, ჯგუფის მუსიკა უფრო იმპროვიზაციული და ტექნიკურად დახვეწილი იყო, ავანგარდული ჯაზის და 1960-იანების როკის შთაგონებით. მათი სადებიუტო ალბომი Marquee Moon ხშირად აღინიშნება, როგორც პანკის ეპოქის ერთ-ერთი მნიშვნელოვანი ჩანაწერი.
სქოლიო
კატეგორია:ამერიკული პოსტ-პანკ ჯგუფები კატეგორია:არტ-როკ ჯგუფები კატეგორია:Capitol Records-ის შემსრულებლები კატეგორია:Elektra Records-ის შემსრულებლები კატეგორია:1973 წელს ჩამოყალიბებული ჯგუფები კატეგორია:1978 წელს დაშლილი ჯგუფები კატეგორია:1992 წელს აღდგენილი ჯგუფები კატეგორია:1993 წელს დაშლილი ჯგუფები კატეგორია:2001 წელს აღდგენილი ჯგუფები კატეგორია:პროტო-პანკ ჯგუფები კატეგორია:ROIR-ის შემსრულებლები
აპოლონ ჩავლეიშვილი
აპოლონ ჩავლეიშვილი (დ. 1906, ბოხვაური — გ. 2 იანვარი, 1987, იქვე) — ქართველი მომღერალი, გურული ხალხური სიმღერების შემსრულებელი, ლოტბარი.მოღვაწე.
რესურსები ინტერნეტში
კატეგორია:ქართველი მომღერლები კატეგორია:დაბადებული 1906 კატეგორია:გარდაცვლილი 2 იანვარი კატეგორია:გარდაცვლილი 1986 კატეგორია:ოზურგეთის მუნიციპალიტეტში დაბადებულები კატეგორია:ქართველი ლოტბარები
იოანე ანტიოქიელი (ისტორიკოსი)
იოანე ანტიოქიელი (Ιωάννης της Αντιόχειας) — ბიზანტიელი ისტორიკოსი. ეკუთვნის VII საუკუნის სირია-პალესტინის მოღვაწეთა რიცხვს. მისი ბიოგრაფიული ცნობები არ მოგვეპოვება, მაგრამ კონსტანტინე პორფიროგენეტის ექსცერპტებში შენახული შენიშვნების წყალობით შესაძლებელი გახდა იმის გამორკვევა, რომ მისი სამწერლო მოღვაწეობა ირაკლი კეისრის (610-641) ხანას უნდა ეკუთვნოდეს.
წყაროებად იოანეს გამოუყენებია სექსტე იული აფრიკანე, ევსევი კესარიელი, ევტროპი, იოანე მალალა, პეტრე პატრიკიოსი და სხვები.
რესურსები ინტერნეტში
კატეგორია:ბიზანტიელი ისტორიკოსები
Marquee Moon
ალბომში იმ პერიოდის პანკ-როკისთვის დამახასიათებელი მძლავრი აკორდები ჩაანაცვლეს ტრადიციული როკის და ჟაზის ელემენტებმა, მელოდიურმა პასაჟებმა და დისონანსურმა აკორდებმა. ვერლენის ტექსტებში არეკლილია ურბანული და პასტორალური თემები, ქვემო მანჰეტენის, სიყმაწვილის ციტირება და ფრანგული პოეზიით შთაგონება. იმპრესიონისტული ხასიათის მინიჭების მიზნით აგრეთვე გამოყენებულია მრავალი კალამბური და ორაზროვნება. ამრიგად, ტექსტებში აღწერილია არა ესა თუ ის დეტალი, არამედ მოვლენის შემეცნება.
სიმღერების სია
ყველა სიმღერის ავტორი – ტომ ვერლენი, გარდა მითითებულისა.
რაკალმუტო
რაკალმუტო (Racalmuto) — კომუნა იტალიაში, სიცილიის რეგიონში. ექვემდებარება აგრიჯენტოს პროვინციის ადმინისტრაციას. მოსახლეობა 9642 ადამიანი. ფართობი 68 კმ²-ია. სატელეფონო კოდი — 0922, საფოსტო ინდექსი — 92020.
რესურსები ინტერნეტში
კატეგორია:აგრიჯენტოს პროვინციის კომუნები
ლევოჩის რაიონი
ლევოჩის რაიონი (Okres Levoča) — რაიონი სლოვაკეთში. მდებარეობს პრეშოვის მხარეში. რაიონის ადმინისტრაციული ცენტრია ქალაქი ლევოჩა. რაიონის ფართობი — 357 კმ², მოსახლეობა — 31 880 ადამიანი (2001 წლის აღწერის მონაცემები). რაიონი მოიცავს 2 ქალაქსა და 31 სოფელს.
სტატისტიკური მონაცემები (2001)
ეროვნული შემადგენლობა:
კონფესიური შემადგენლობა:
რესურსები ინტერნეტში
კატეგორია:პრეშოვის მხარის რაიონები
პეტსონი და ფინდუსი
პეტსონი და ფინდუსი (Pettson och Findus) — სვენ ნურდკვისტის მიერ დაწერილი და დასურათებული საბავშვო წიგნების სერია. სიუჟეტი ვითარდება შვედეთის პატარა, წყნარ სოფელში. ნაწარმოების მთავარი პერსონაჟები არიან მოხუცი კაცი (პეტსონი) და ჭკვიანი კატა (ფინდუსი). წიგნი „პეტსონი და ფინდუსი“ პირველად 1984 წელს გამოქვეყნდა.
სქოლიო
კატეგორია:გამოგონილი პერსონაჟები კატეგორია:შვედური ლიტერატურა
ჰამიალი (მრავალმნიშვნელოვანი)
ჰამიალი შეიძლება აღნიშნავდეს:
ტობიას ზამეტი
ტობიას ზამეტი (Tobias "Tobi" Sammet; დ. 21 ნოემბერი, 1977, ფულდა, გერმანია) — გერმანელი მუსიკოსი, ვოკალისტი და კომპოზიტორი. ზამეტი ცნობილია, როგორც პაუერ მეტალ ჯგუფ Edguy-ს დამაარსებელი ვოკალისტი, ასევე მის მიერვე შექმნილი მეტალ-ოპერა პროექტით Avantasia.
სქოლიო
კატეგორია:დაბადებული 21 ნოემბერი კატეგორია:დაბადებული 1977 კატეგორია:გერმანელი მომღერლები კატეგორია:გერმანელი მუსიკოსები
შორსულუ (მრავალმნიშვნელოვანი)
შორსულუ შეიძლება აღნიშნავდეს:
ანასტასივკა (კრივი-რიჰის რაიონი)
ანასტასივკა (Анастасівка) — სოფელი უკრაინაში. მდებარეობს დნიპროპეტროვსკის ოლქის კრივი-რიჰის რაიონში. 2013 წელს სოფლის მოსახლეობა 152 კაცს შეადგენდა.
რესურსები ინტერნეტში
კატეგორია:კრივი-რიჰის რაიონის სოფლები
ბალჩილი (მრავალმნიშვნელოვანი)
ბალჩილი შეიძლება აღნიშნავდეს:
კულიკოვის ბიუსტი
კულიკოვის ბიუსტი (Бюст Куликова) — ძეგლი სემიკარაკორსკში, როსტოვის ოლქი, რუსეთის ფედერაცია. ძეგლი ეძღვნება მწერალ ბორის კულიკოვს. გაიხსნა 2007 წელს. ბიუსტის ავტორია ივან მასლიჩენკო.
ისტორია
ქალაქ სემიკარაკორსკში დგას რაიონის ცნობილი ადამიანების რამდენიმე ბიუსტი, მათ შორის: მწერალი ვ. ზაკრუტკინი, მწერალი ბ. კულიკოვი, მშენებელი ა. არაკანცევი, თევზის მრეწველობის ხელმძღვანელი ი. აბრამოვი. ამ ბიუსტების ავტორია ივანე ივანეს ძე მასლიჩენკო.
2007 წლის 23 სექტემბერს ქალაქის დღეზე სემიკარაკორსკში პიონერთა მოედანზე გაიხსნა მწერალ ბ. კულიკოვის ძეგლი. ბ. კულიკოვი დაიბადა სტანიცა სემიკარაკორსკში. სწავლობდა სკოლაში, შემდეგ როსტოვის სახელმწიფო უნივერსიტეტის ისტორიის ფაკულტეტზე, რის შემდეგაც ცხოვრობდა და მუშაობდა ქალაქ სემიკარაკორსკში
წერა და ნაშრომების გამოქვეყნება დაიწყო უნივერსიტეტში სწავლის პერიოდში. მისი პირველი წიგნი „ლექსები“ გამოსცა 1964 წელს გამომცემლობა „მალადაია გვარდიაში“. 60-იან წლებში მისი ავტორობით გამოდის წიგნები„თიბვის დრო“ 91968 წ.), 70-იანებში — „საოცარი თვე“ (1972 წ.), „კულიკოვოს ველი“ (1973 წ.), 80-იანებში — „სიმამაცე“ (1983 წ.), „თავნება“ (1984 წ.). მისი რამდენიმე ნაშრომი ეძღვნება მშობლიურ ქალაქ სემიკარაკორსკს. წერდა ასევე პოემებსა და მოთხრობებს. 1975 წელს გამოვია მისი წიგნი „ჩემი ძვირფასი ხალხი“, 1976 წელს — წიგნი „მოჩქარე“.
სხვადასხვა დროს ბ. კულიკოვი მუშაობდა კუსტანაის ოლქში, ალთაიში  და ხშირ-ხშირად ბრუნდებოდა მშობლიურ ქალაქში. მწერალს სტუმრბდნენ ვასილი შუქშინი, ა. ლარიონოვა, ნ. რიბნიკოვი და სხვ.
აღწერა
ბორის ნიკოლოზის ძე კულიკოვის ძეგლი დგას აგურის კვარცხლბეკზე. ბიუსტის უკან დგას ქვის ლოდი, რომლის სწორ ზედაპირზე წარწერილია მისი ლექსისი სტრიქონები. ძეგლის გარშემო ტერიტორია კეთილმოწყობილია.
სქოლიო
კატეგორია:როსტოვის ოლქის ძეგლები
რაფადალი
რაფადალი (Raffadali) — კომუნა იტალიაში, სიცილიის რეგიონში. ექვემდებარება აგრიჯენტოს პროვინციის ადმინისტრაციას. მოსახლეობა 13457 ადამიანი. ფართობი 22 კმ²-ია. სატელეფონო კოდი — 0922, საფოსტო ინდექსი — 92015.
რესურსები ინტერნეტში
კატეგორია:აგრიჯენტოს პროვინციის კომუნები
ისიდორე ოდიშვილი
ისიდორე ოდიშვილი (დ. 1902, სიონი — გ. 1955 , თბილისი) — ქართველი საზოგადო მოღვაწე, იურისტი, მოსამართლე, მწერალი. ცნობილია, როგორც ილია ჭავჭავაძის მკვლელის — გიგლა ბერბიჭაშვილის საქმეზე, სასამართლო კოლეგიის თავმჯდომარე.
ადრეული ცხოვრება და განათლება
ისიდორე ოდიშვილი დაიბადა 1902 წელს ყაზბეგის მუნიციპალიტეტის სოფელ სიონში. 1918 წელს აქტიურ მონაწილეობას იღებდა დუშეთის აჯანყება ში, ალექსი გეგეჭკორის მეთაურობის ქვეშ. აჯანყების ჩახშობისას ტყვედ იქნა აყვანილი. 18 წლის იყო, როდესაც მამა დაუხვრიტეს.
1927-1931 წლებში სწავლობდა „სტალინის სახელობის კომუნისტურ უმაღლეს სასწავლებელში“, ქ. მოსკოვში. ასევე, 1943-1944 წლებში დაამთავრა სრულიად საკავშირო დაუსწრებელი იურიდიული ინსტიტუტი.
მოღვაწეობა
მარცხნივ|მინი|220პქ|ი. ოდიშვილი გ.ბერბიჭაშვილის სასამართლო პროცესზე, 1942 წელი მარცხნივ|მინი|220პქ|ილია ჭავჭავაძის მკვლელის განაჩენის წაკითხვისას, 1942 წელი 1939 წელს არჩეულ იქნა საქართველოს სსრ-ის უმაღლესი (უზენაესი) სასამართლოს წევრად. 1941 წლიდან მუშაობდა უმაღლესი (უზენაესი) სასამართლოს სისხლის სამართლის საქმეთა კოლეგიის თავმჯდომარედ. 1943 წლიდან იყო უმაღლესი (უზენაესი) სასამართლოს თავმჯდომარის პირველი მოადგილე. 1942 წლის 5 იანვარს, როგორც სხდომის თავმჯდომარემ, გამამტყუნებელი განაჩენი გამოიტანა გიგლა ბერბიჭაშვილის მიმართ, რომელსაც ბრალი ედებოდა ცნობილი ქართველი საზოგადო მოღვაწის ილია ჭავჭავაძის მკვლელობაში. 1953 წელს მისი ავტორობით გამოიცა წიგნი -— წიწამურის ტრაგედია , რომელშიც განხილულია ილია ჭავჭავაძის მკვლელობის დეტალები.
სქოლიო
კატეგორია:დაბადებული 1902 კატეგორია:გარდაცვლილი 1955 კატეგორია:ქართველი საზოგადო მოღვაწეები კატეგორია:ქართველი იურისტები კატეგორია:ქართველი მწერლები
შტამის უღელტეხილის ეროვნული პარკი
შტამის უღელტეხილის ეროვნული პარკი (Parku Kombëtar i Qafë Shtamës) — ეროვნული პარკი ალბანეთის მთიან ნაწილში. მდებარეობს დურესის ოლქში, ქალაქ კრუიადან დაახლოებით 25 კილომეტრით აღმოსავლეთით. პარკს სახელი შტამის უღელტეხილის საპატივმცემლოდ ეწოდა. ეროვნული პარკი გაშლილია 2000 ჰექტარი ფართობის ტერიტორიაზე. შტამის უღელტეხილის ეროვნული პარკი 1996 წელს დაარსდა. ბოლო პერიოდში ის ძალიან პოპულარული ადგილი გახდა საფეხმავლო მარშრუტებისათვის.
რეალმონტე
რეალმონტე (Realmonte) — კომუნა იტალიაში, სიცილიის რეგიონში. ექვემდებარება აგრიჯენტოს პროვინციის ადმინისტრაციას. მოსახლეობა 4419 ადამიანი. ფართობი 20 კმ²-ია. სატელეფონო კოდი — 0922, საფოსტო ინდექსი — 92010.
რესურსები ინტერნეტში
კატეგორია:აგრიჯენტოს პროვინციის კომუნები
ანასტასივკა (ნოვი-ბუჰის რაიონი)
ანასტასივკა (Анастасівка) — სოფელი უკრაინაში. მდებარეობს მიკოლაივის ოლქის ნოვი-ბუჰის რაიონში. 2013 წელს სოფლის მოსახლეობა 194 კაცს შეადგენდა.
რესურსები ინტერნეტში
კატეგორია:ნოვი-ბუჰის რაიონის სოფლები
სან-მატეოს რაიონი (უაროჩირი)
სან-მატეოს რაიონი (Distrito de San Mateo) — რაიონი პერუში, ლიმის რეგიონის უაროჩირის პროვინციაში. მდებარეობს ზღვის დონიდან 3 149 მეტრზე. 2007 წლის მონაცემებით, მოსახლეობა 4 754 ადამიანს შეადგენდა, სიმჭიდროვე 11 ადამიანი კმ²-ზე. ფართობი 425.6 კმ²-ია.
რესურსები ინტერნეტში
კატეგორია:ლიმის რეგიონის რაიონები კატეგორია:უაროჩირის პროვინციის რაიონები
კათრინ კინერი
რესურსები ინტერნეტში
კატეგორია:ამერიკელი მსახიობები კატეგორია:დაბადებული 1959 კატეგორია:დაბადებული 23 მარტი კატეგორია:XX საუკუნის ამერიკელი ქალი მსახიობები
სან-მატეო-დე-ოტაოს რაიონი
სან-მატეო-დე-ოტაოს რაიონი (Distrito de San Mateo de Otao) — რაიონი პერუში, ლიმის რეგიონის უაროჩირის პროვინციაში. მდებარეობს ზღვის დონიდან 2 259 მეტრზე. 2007 წლის მონაცემებით, მოსახლეობა 2 349 ადამიანს შეადგენდა, სიმჭიდროვე 18.96 ადამიანი კმ²-ზე. ფართობი 123.91 კმ²-ია.
რესურსები ინტერნეტში
კატეგორია:ლიმის რეგიონის რაიონები კატეგორია:უაროჩირის პროვინციის რაიონები
გორგასლიანი
გორგასლიანი — არალეგალური პატრიოტული ორგანიზაცია საბჭოთა საქართველოში. შეიქმნა 1953 წლის მაისში.
ისტორია
თავდაპირველად გაერთიანებული იყო სულ 4 მოზარდი: ზვიად გამსახურდია, მერაბ კოსტავა, ა. მიქაძე და ვ. სიხარულიძე. 1959 წლისათვის „გორგასლიანი“ 9 წევრისაგან შედგებოდა. დაემატნენ: გურამ დოჩანაშვილი, თ. მეტრეველი, თ. ცერცვაძე, თ. გუნჯუა და გ. სხირტლაძე. არალეგალურმა ჯგუფმა თავისი საქმიანობა ანტისაბჭოთა პროკლამაციების გამოშვებით დაიწყო. „გორგასლიანი“ პარტიზანული ბრძოლისათვისაც კი ემზადებოდა.
შეიმუშავეს სათანადო გეგმა და მცირეოდენი იარაღიც შეიძინეს. ორგანიზაციის საქმიანობა განსაკუთრებით გააქტიურდა 1956 წლის 9 მარტის ტრაგედიის შემდეგ. ჯგუფის თითქმის ყველა წევრი 15 დეკემბერს დაიჭირეს. გ. დოჩანაშვილი და გ. სხირტლაძე კი მოგვიანებით დააპატიმრეს. „გორგასლიანის“ წევრთა დაპატიმრებიდან 5 თვის შემდეგ, 1957 წ. 3-5 აპრილს, თბილისში საჯარო სასამართლო სხდომა გაიმართა, რომელმაც ორგანიზაციის წევრები ანტისაბჭოთა საქმიანობაში დამნაშავედ ცნო და 3 წლიდან 5 წლამდე თავისუფლების აღკვეთა მიუსაჯა. მაგრამ სასამართლო კოლეგიამ მხედველობაში მიიღო შემამსუბუქებელი გარემოებანი და მსჯავრდებულებს პირობითი სასჯელი შეუფარდა.
ლიტერატურა
კატეგორია:საქართველოს უახლესი ისტორია კატეგორია:საქართველოს დისიდენტური ორგანიზაციები
კეჟმაროკის რაიონი
კეჟმაროკის რაიონი (Okres Kežmarok) — რაიონი სლოვაკეთში. მდებარეობს პრეშოვის მხარეში. რაიონის ადმინისტრაციული ცენტრია ქალაქი კეჟმაროკი. რაიონის ფართობი — 840 კმ², მოსახლეობა — 63 231 ადამიანი (2001 წლის აღწერის მონაცემები). რაიონი მოიცავს 3 ქალაქსა და 38 სოფელს.
სტატისტიკური მონაცემები (2001)
ეროვნული შემადგენლობა:
კონფესიური შემადგენლობა:
რესურსები ინტერნეტში
კატეგორია:პრეშოვის მხარის რაიონები
აღიოხუში
აღიოხუში (Ağyoxuş) — სოფელი აზერბაიჯანში, გოიგოლის რაიონში.
ანასტასივკა (რომნის რაიონი)
ანასტასივკა (Анастасівка) — სოფელი უკრაინაში. მდებარეობს სუმის ოლქის რომნის რაიონში. 2013 წელს სოფლის მოსახლეობა 818 კაცს შეადგენდა.
რესურსები ინტერნეტში
კატეგორია:რომნის რაიონის სოფლები
ახარჯა
ახარჯა (Akhardzha) — სოფელი აზერბაიჯანში, გოიგოლის რაიონში.
რესურსები ინტერნეტში
კატეგორია:გოიგოლის რაიონის სოფლები
აგვისტო: ოსეიჯის ოლქი (ფილმი)
აგვისტო: ოსეიჯის ოლქი (August: Osage County) — 2013 წლის ამერიკული ფილმი. დაფუძნებულია 2007 წლის ამავე სახელწოდების პიესაზე, რომელმაც პულიცერის პრემია მოიპოვა.
სიუჟეტი
ოკლაჰომას შტატის ოსეიჯის ოლქის ერთ სოფლის სახლში იკრიბება უესტონების დიდი ოჯახი. მათი შეკრების მიზეზი ოჯახის მამის, ბევერლის გარდაცვალებაა. ქვრივ ვაიოლეტთან ერთად დაკრძალვაზე იკრიბება სამი და: ბარბარა, კარენი და ივი და მათი დეიდა ფეი ოჯახებთან ერთად. ერთად შეკრებილი ნათესავები ურთიერთობების გარკვევას იწყებენ და ერთმანეთს ადანაშაულებენ ღალატსა და წარუმატებლობაში. ყველა მათგანს საკუთარი საიდუმლო აქვს.
რესურსები ინტერნეტში
კატეგორია:2013 წლის ფილმები კატეგორია:ინგლისურენოვანი ფილმები კატეგორია:ამერიკული ფილმები კატეგორია:დრამატული ფილმები კატეგორია:პიესებზე დაფუძნებული ფილმები
რიბერა (აგრიჯენტო)
რიბერა (აგრიჯენტო) (Ribera) — კომუნა იტალიაში, სიცილიის რეგიონში. ექვემდებარება აგრიჯენტოს პროვინციის ადმინისტრაციას. მოსახლეობა 19723 ადამიანი. ფართობი 118 კმ²-ია. სატელეფონო კოდი — 0925, საფოსტო ინდექსი — 92016.
რესურსები ინტერნეტში
კატეგორია:აგრიჯენტოს პროვინციის კომუნები
ანასტასივკა (ნოვოჰრად-ვოლინსკის რაიონი)
ანასტასივკა (Анастасівка) — სოფელი უკრაინაში. მდებარეობს ჟიტომირის ოლქის ნოვოჰრად-ვოლინსკის რაიონში. 2013 წელს სოფლის მოსახლეობა 62 კაცს შეადგენდა.
რესურსები ინტერნეტში
კატეგორია:ნოვოჰრად-ვოლინსკის რაიონის სოფლები
გრანტ ჰესლოვი
გრანტ ჰესლოვი (Grant Heslov; დ. 15 მაისი, 1963, ლოს-ანჯელესი) — ამერიკელი კინოპროდიუსერი, მსახიობი, სცენარისტი, რეჟისორი. კარიერა დაიწყო როგორც მსახიობმა. 2000-იანი წლებიდან მოღვაწეობს როგორც პროდიუსერი. გადაღებული აქვს ორი ფილმი. აქტიურად თანამშრომლობს ჯორჯ კლუნისთან.
რესურსები ინტერნეტში
კატეგორია:ამერიკელი კინოპროდიუსერები კატეგორია:ამერიკელი მსახიობები კატეგორია:დაბადებული 1963 კატეგორია:დაბადებული 15 მაისი
სან-პედრო-დე-კასტას რაიონი
სან-პედრო-დე-კასტას რაიონი (Distrito de San Pedro de Casta) — რაიონი პერუში, ლიმის რეგიონის უაროჩირის პროვინციაში. მდებარეობს ზღვის დონიდან 3 180 მეტრზე. 2007 წლის მონაცემებით, მოსახლეობა 999 ადამიანს შეადგენდა, სიმჭიდროვე 13 ადამიანი კმ²-ზე. ფართობი 79.91 კმ²-ია.
რესურსები ინტერნეტში
კატეგორია:ლიმის რეგიონის რაიონები კატეგორია:უაროჩირის პროვინციის რაიონები
რამლის ბრძოლა
რამლის ბრძოლა შეიძლება აღნიშნავდეს:
ანატოლივკა (ბერეზანკის რაიონი)
ანატოლივკა (Анатолівка) — სოფელი უკრაინაში. მდებარეობს მიკოლაივის ოლქის ბერეზანკის რაიონში. 2013 წელს სოფლის მოსახლეობა 872 კაცს შეადგენდა.
რესურსები ინტერნეტში
კატეგორია:ბერეზანკის რაიონის სოფლები
შალვა გორგასლიძე
შალვა თეოფილეს ძე გორგასლიძე (დ. 23 სექტემბერი, 1917, სოფ. უსახელო, ახლანდელი ცაგერის მუნიციპალიტეტი — გ. 23 აგვისტო, 1991, თბილისი) — ქართველი სპორტსმენი (მოკრივე). საბჭოთა კავშირის სპორტის დამსახურებული ოსტატი (1951); საკავშირო კატეგორიის (1959) და საბჭოთა კავშირის საპატიო მსაჯი (1969) კრივში. საქართველოს ფიზკულტურისა და სპორტის დამსახურებული მუშაკი (1967).
ბიოგრაფია
1940 წელს დაამთავრა საქართველოს ფიზკულტურის სახელმწიფო ინსტიტუტი. კრივში ვარჯიში დაიწყო 1932 წელს (პირველი მწვრთნელი — თ. ფურცელაძე, შემდეგ გ. გასპარიანი და ა. გოლდშტეინი). 1937 წელს იყო საქართველოს ნაკრების წევრი, 1945 წელს კვლავ საქართველოს ნაკრების წევრი გახდა; მოიპოვა საბჭოთა კავშირის გუნდური ჩემპიონობა. საბჭოთა კავშირის ჩემპიონი (1944, მსუბუქ წონაში); 1937, 1938 და 1945 წლებში საბჭოთა კავშირის პირველობის მესამე პრიზიორი. საქართველოს 13-გზის ჩემპიონი. რინგზე ჩაატარა 149 ორთაბრძოლა, მოიგო 132, აქედან 24 ნოკაუტით.
რესურსები ინტერნეტში
კატეგორია:დაბადებული 23 სექტემბერი კატეგორია:დაბადებული 1917 კატეგორია:გარდაცვლილი 23 აგვისტო კატეგორია:გარდაცვლილი 1991 შ კატეგორია:ქართველი მოკრივეები კატეგორია:საბჭოთა კავშირის სპორტის დამსახურებული ოსტატები
სამბუკა-დი-სიცილია
სამბუკა-დი-სიცილია (Sambuca di Sicilia) — კომუნა იტალიაში, სიცილიის რეგიონში. ექვემდებარება აგრიჯენტოს პროვინციის ადმინისტრაციას. მოსახლეობა 6159 ადამიანი. ფართობი 95 კმ²-ია. სატელეფონო კოდი — 0925, საფოსტო ინდექსი — 92017.
რესურსები ინტერნეტში
კატეგორია:აგრიჯენტოს პროვინციის კომუნები
სტარა-ლიუბოვნიის რაიონი
სტარა-ლიუბოვნიას რაიონი (Okres Stará Ľubovňa) — რაიონი სლოვაკეთში. მდებარეობს პრეშოვის მხარეში. რაიონის ადმინისტრაციული ცენტრია ქალაქი სტარა-ლიუბოვნია. რაიონის ფართობი — 624 კმ², მოსახლეობა — 50 684 ადამიანი (2001 წლის აღწერის მონაცემები). რაიონი მოიცავს 2 ქალაქსა და 42 სოფელს.
სტატისტიკური მონაცემები (2001)
ეროვნული შემადგენლობა:
კონფესიური შემადგენლობა:
რესურსები ინტერნეტში
კატეგორია:პრეშოვის მხარის რაიონები
ბადმინტონი 2020 წლის ზაფხულის ოლიმპიურ თამაშებზე
ტოკიოში 2020 წლის ზაფხულის ოლიმპიურ თამაშებზე ბადმინტონის შეჯიბრებები გაიმართება 2021 წლის 24 ივლისიდან 2 აგვისტომდე.
სულ 172 სპორტსმენი იასპარეზებს ხუთ დისციპლინაში: კაცების ერთეულებში, კაცების წყვილებში, ქალების ერთეულებში, ქალების წყვილებში და შერეულ წყვილებში.
კვალიფიკაცია
თავდაპირველად ოლიმპიური საკვალიფიკაციო პერიოდი განსაზღვრული იყო 2019 წლის 29 აპრილიდან 2020 წლის 26 აპრილამდე, ხოლო ბადმინტონის მსოფლიო ფედერაციის რეიტინგი უნდა გამოქვეყნებულიყო 2020 წლის 30 აპრილს. მოგვიანებით თარიღები შეიცვალა და ოლიმპიური საკვალიფიკაციო პერიოდი გაიმართა 2019 წლის 29 აპრილიდან და 2021 წლის 6 ივნისამდე, ხოლო ბადმინტონის მსოფლიო ფედერაციის რეიტინგი, რომლის გამოქვეყნება დაგეგმილია 2021 წლის 15 ივნისს, გამოყენებული იქნება ადგილების გასანაწილებლად. ერებს (ქვეყნებს) მაქსიმუმ ორი მოთამაშის გაყვანა შეუძლიათ კაცებისა და ქალების ერთეულთა დისციპლინებში, თუკი ორივე მსოფლიოს 16 საუკეთესოში მოხვდა; წინააღმდეგ შემთხვევაში, მხოლოდ ერთი კვოტური ადგილი ეკუთვნით ოცდათვრამეტი ვაკანტური ადგილის შევსებამდე. მსგავსი რეგულაციები ვრცელდება წყვილებში მოთამაშეებზე, რამდენადაც ეოკ-ებს შეუძლიათ მაქსიმუმ ორი წყვილის გაყვანა, თუკი ორივე საუკეთესო რვა წყვილს შორის იქნება, ხოლო დანარჩენ ეოკ-ებს უფლება აქვთ ერთი წყვილის გაყვანისა, სანამ 16 საუკეთესო წყვილისათვის არ შეივსება კვოტური ადგილები. დამატებითი წესები უზრუნველყოფს, რომ თითოეული კონტინენტი წარმოდგენილი იყოს ყველა დისციპლინაზე, მასპინძელმა მიიღოს მინიმუმ ერთ კვოტური ადგილს თითოეულ ცალკეულ დისციპლინაში და დაემატოს დამატებითი კვოტური ადგილებს, თუკი მოთამაშეები კვალიფიკაციას მიიღებენ რამდენიმე დისციპლინაში.
სქოლიო
2020 * კატეგორია:2020 წლის ზაფხულის ოლიმპიური თამაშების შეჯიბრებები
ანატოლივკა (ბერეზივკის რაიონი)
ანატოლივკა (Анатолівка) — სოფელი უკრაინაში. მდებარეობს ოდესის ოლქის ბერეზივკის რაიონში. 2013 წელს სოფლის მოსახლეობა 581 კაცს შეადგენდა.
რესურსები ინტერნეტში
კატეგორია:ბერეზივკის რაიონის სოფლები
აშიგლი
აშიგლი (Aşıqlı) — სოფელი აზერბაიჯანში, გოიგოლის რაიონში. მოსახლეობის რაოდენობა — 1 831 კაცი.
რესურსები ინტერნეტში
კატეგორია:გოიგოლის რაიონის სოფლები
სანგალიაიის რაიონი
სანგალიაიის რაიონი (Distrito de Sangallaya) — რაიონი პერუში, ლიმის რეგიონის უაროჩირის პროვინციაში. მდებარეობს ზღვის დონიდან 2 738 მეტრზე. 2007 წლის მონაცემებით, მოსახლეობა 689 ადამიანს შეადგენდა, სიმჭიდროვე 8.4 ადამიანი კმ²-ზე. ფართობი 81.92 კმ²-ია.
რესურსები ინტერნეტში
კატეგორია:ლიმის რეგიონის რაიონები კატეგორია:უაროჩირის პროვინციის რაიონები
სან-ბიაჯო-პლატანი
სან-ბიაჯო-პლატანი (San Biagio Platani) — კომუნა იტალიაში, სიცილიის რეგიონში. ექვემდებარება აგრიჯენტოს პროვინციის ადმინისტრაციას. მოსახლეობა 3784 ადამიანი. ფართობი 42 კმ²-ია. სატელეფონო კოდი — 0922, საფოსტო ინდექსი — 92020.
რესურსები ინტერნეტში
კატეგორია:აგრიჯენტოს პროვინციის კომუნები
ვახტანგ გორგანელი
ვახტანგ პეტრეს ძე გორგანელი (დ. 25 თებერვალი, 1921, თბილისი — გ. 4 მაისი, 1996, იქვე) — ქართველი პოეტი.
ბიოგრაფია
1948 წელს დაამთავრა თბილისის სახელმწიფო უნივერსიტეტის ფილოლოლოგიის ფაკულტეტი. მონაწილეობდა II მსოფლიო ომში. ლიტერატურული მოღვაწეობა 1944 წლიდან დაიწყო. პირველი წიგნი „სიცოცხლის ტალღები“ 1947 წელს გამოაქვეყნა. მის პოეტურ კრებულთაგან აღსანიშნავია „გზა მთებში“ (1956), „მთელი გულით“ (1959), „გზები და მწვერვალები“ (1965), „ცეცხლი და ყვავილი“ (1969), „ლექსები, პოემა“ (1973), „ნახტომი იტალიის მთებიდან“ (1974), „ყაყაჩოები არაგვის პირას“ (1976) და სხვ. გორგანელი ავტორია აგრეთვე საბავშვო ლექსების კრებულებისა. მისი ლექსები თარგმნილია უცხოურ ენებზე.
სან-პედრო-დე-უანკაირეს რაიონი
სან-პედრო-დე-უანკაირეს რაიონი (Distrito de San Pedro de Huancayre) — რაიონი პერუში, ლიმის რეგიონის უაროჩირის პროვინციაში. მდებარეობს ზღვის დონიდან 3 135 მეტრზე. 2007 წლის მონაცემებით, მოსახლეობა 249 ადამიანს შეადგენდა, სიმჭიდროვე 6 ადამიანი კმ²-ზე. ფართობი 41.75 კმ²-ია.
რესურსები ინტერნეტში
კატეგორია:ლიმის რეგიონის რაიონები კატეგორია:უაროჩირის პროვინციის რაიონები
აზბიოკომბინატი
აზბიოკომბინატი (Azbiokombinat) — სოფელი აზერბაიჯანში, გოიგოლის რაიონში.
რესურსები ინტერნეტში
კატეგორია:გოიგოლის რაიონის სოფლები
ჰარვი ვაინსტინი
ჰარვი ვაინსტინი (Harvey Weinstein; დ. 19 მარტი, 1952, კუინზი) — ებრაული წარმოშობის ამერიკელი კინოპროდიუსერი. არის Miramax Films-ისა და The Weinstein Company-ს თანადამფუძნებელი. მისი ძმა, ბობ ვაინსტინი აგრეთვე კინოპროდიუსერია.
2017 წლის ოქტომბერში, არაერთი შეურაცხყოფის და გაუპატიურების ბრალდების შემდეგ ვაინსტინი თანამდებობიდან გაათავისუფლა საკუთარი კომპანიის დირექტორთა საბჭომ. იგი აგრეთვე გააგდეს კინემატოგრაფიული ხელოვნებისა და მეცნიერების აკადემიიდან.
სქოლიო
კატეგორია:ამერიკელი კინოპროდიუსერები კატეგორია:ამერიკელი ებრაელები კატეგორია:დაბადებული 1952 კატეგორია:ნიუ-იორკელები კატეგორია:დაბადებული 19 მარტი
ანდრეი მირონოვი
ანდრეი მირონოვი (Миронов, Андрей Александрович; დ. 7 მარტი, 1941 — გ. 16 აგვისტო, 1987) — თეატრის, კინოსა და ესტრადის მსახიობი. რსფსრ სახალხო არტისტი (1980). მარია მირონოვას და ალექსანდრე მენაკერის შვილი.
ბიოგრაფია
1962 წლიდან, შჩუკინის სახელობის თეატრალური სასწავლებლის დამთავრების შემდეგ, გარდაცვალებამდე იყო მოსკოვის სატირის თეატრის მსახიობი. მისი პირველი თეატრალური როლია სილვესტრი („სკაპენის ოინები“). ახალგაზრდა მირონოვის კომედიური ტალანტი გამოვლინდა სპექტაკლებში: „ბაღლინჯო“ (თავდაპირველად წარდგენილი იყო პრისიპკინის როლზე, ათწლეულის შემდეგ თამაშობდა ოლეგ ბაიანას), „აბანო“ (ველოსიპედკინი), „შემოსავლიანი ადგილი“ (ჟადოვი), „დონ ჟუანი ანუ გეომეტრიის სიყვარული“ (დონ ჟუანი), „რევიზორი“ (ხლესტაკოვი). მსახიობის ყველაზე პოპულარული თეატრალური როლი გახდა ვირტუოზული, ზღაპრული, საზეიმო და ჰაეროვანი ფიგარო „ფიგაროს ქორწინებაში“. კინოში სახელი მოიხვეჭა პეტკას როლის შესრულებით ფილმში „და თუ ეს სიყვარულია?“, რომელშიც „თავისუფალი“ იმიჯი შექმნა.
ახალგაზდრობიდანვე კინოში გვევლინებოდა სიმპათიური ჭაბუკების როლში: „ჩემი უმცროსი ძმა“ (იურკა), „სამს პლუს ორი“ (რომკა). უფრო მოგვიანებით მსახიობმა სარკასტული ფერების გამოყენების გესლი გამომაჟღავნა ფილმებში: „უფრთხილდი ავტომობილს“ (დიმა სემიცვეტოვი) და „ბრილიანტის ხელი“ (გენადი). იმპროვიზაციული ელფერითა და ფილიგრანული ტექნიკით მირონოვი თამაშობდა ვოდევილებსა და ოპერეტებში, სატირულ და ფილოსოფიურ კომედიებში.
1987 წლის 14 აგვისტოს ანდრეი მირონოვმა რიგაში ჩატარებული თეატრალური გასტროლებისას სპექტაკლში „შეშლილი დღე ანუ ფიგაროს ქორწინება“ თამაშისას გონება დაკარგა. შედეგად გადაყვანილი იქნა ადგილობრივ საავადმყოფოში, სადაც დაუსვეს თავის ტვინში სისხლჩაქცევის დიაგნოზი. 2 დღის შემდეგ, ესე იგი 16 აგვისტოს მირონოვი გარდაიცვალა. დაკრძალულია მოსკოვში, ვაგანკოვოს სასაფლაოზე.
რესურსები ინტერნეტში
კატეგორია:XX საუკუნის რუსი მამაკაცი მსახიობები კატეგორია:XX საუკუნის რუსი მომღერლები კატეგორია:საბჭოთა მსახიობები კატეგორია:საბჭოთა მომღერლები კატეგორია:დაბადებული 7 მარტი კატეგორია:დაბადებული 1941 კატეგორია:გარდაცვლილი 16 აგვისტო კატეგორია:გარდაცვლილი 1987 კატეგორია:ვაგანკოვოს სასაფლაოზე დაკრძალულები
ანატოლივკა (დობროველიჩკივკის რაიონი)
ანატოლივკა (Анатолівка) — სოფელი უკრაინაში. მდებარეობს კიროვოჰრადის ოლქის დობროველიჩკივკის რაიონში. 2013 წელს სოფლის მოსახლეობა 30 კაცს შეადგენდა.
რესურსები ინტერნეტში
კატეგორია:დობროველიჩკივკის რაიონის სოფლები
სანტა-კრუს-დე-კოკაჩარკის რაიონი
სანტა-კრუს-დე-კოკაჩარკის რაიონი (Distrito de Santa Cruz de Cocachacra) — რაიონი პერუში, ლიმის რეგიონის უაროჩირის პროვინციაში. მდებარეობს ზღვის დონიდან 1 426 მეტრზე. 2007 წლის მონაცემებით, მოსახლეობა 2 194 ადამიანს შეადგენდა, სიმჭიდროვე 53 ადამიანი კმ²-ზე. ფართობი 41.5 კმ²-ია.
რესურსები ინტერნეტში
კატეგორია:ლიმის რეგიონის რაიონები კატეგორია:უაროჩირის პროვინციის რაიონები
მიხეილ გორბაჩოვი (გმირი)
მიხეილ ნიკიფორეს ძე გორბაჩოვი (დ. 12 მარტი, 1917, თბილისი — გ. 6 ივლისი, 1955, ჟდანოვი) — რუსი, საბჭოთა კავშირის გმირი (13 მარტი 1944).
ბიოგრაფია
გაიზარდა თბილისში. 1938 წელს გაიწვიეს საბჭოთა არმიის რიგებში. 1940 წელს დაამთავრა სამხედრო-საავიაციო სასწავლებელი და დაინიშნა კიევში დისლოცირებული შორსმოქმედი ესკადრილიის მფრინავად. მეორე მსოფლიო ომის დროს იბრძოდა სტალინგრადთან, ვორონეჟთან. შეასრულა 250-ზე მეტი საბრძოლო გაფრენა. ომის დამთავრების შემდეგ კვლავ სამხედრო სამსახურში იყო. 1951 წლიდან კი — სამოქალაქო ავიაციაში მსახურობდა. დაჯილდოებულია საბრძოლო ორდენებითა და მედლებით.
ლიტერატურა
კატეგორია:დაბადებული 12 მარტი კატეგორია:დაბადებული 1917 კატეგორია:გარდაცვლილი 6 ივლისი კატეგორია:გარდაცვლილი 1955 კატეგორია:საბჭოთა კავშირის გმირები საქართველოდან კატეგორია:თბილისში დაბადებულები კატეგორია:საბჭოთა კავშირის კომუნისტური პარტიის წევრები
DC-ის გაფართოებული სამყარო
სამართლიანობის ლიგის სამყარო, უფრო მეტად ცნობილი არაოფიციალური სახელწოდებით DC-ის გაფართოებული სამყარო (DC Extended Universe ან DCEU)  — ამერიკული მედია-ფრენჩაიზი და საერთო სამყარო, რომელშიც შედის Warner Bros. Pictures-ის სუპერგმირული ფილმების სერია, დაფუძნებული DC Comics-ის პერსონაჟებზე. ეს საერთო, ისევე, როგორც DC-ის სამყარო, გაერთიანებულია სიუჟეტებით, მოქმედების ადგილებით და პერსონაჟებით. 2011 წლიდან დღემდე Warner Bros.-მა გამოუშვა ოთხი ფილმი, რომელთა შემოსავალმა გადააჭარბა 3.1 მილიარდ აშშ დოლარს, რამაც „სამართლიანობის ლიგის სამყარო“ ყველა დროის ერთ-ერთ შემოსავლიან მედია-ფრენჩაიზად აქცია.
ფილმების სერიაში პირველი იყო „ფოლადის ადამიანი“, სადაც მთავარ როლს ასრულებს ჰენრი კევილი. 2016 წელს გამოვიდა სერიის ორი ფილმი, „ბეტმენი სუპერმენის წინააღმდეგ: სამართლიანობის გარიჟრაჟი“ და „თვითმკვლელთა რაზმი“. 2017 წელს გამოვიდა სერიის რიგით მეოთხე ფილმი „ქალი საოცრება“. მომავალ ფილმებს შორის არის: „სამართლიანობის ლიგა“ (2017), „აკვამენი“ (2018), „შაზამი“ (2019), „ქალი საოცრება 2“ (2019), „კიბორგი“ (2020) და „მწვანე შუქურის კორპუსი“ (2020). აგრეთვე მიმდინარეობს მუშაობა სხვა პროექტებზე, რომელთა შორის არის: „თვითმკვლელთა რაზმი 2“, „ბნელი სამართლიანობის ლიგა“, „ფლეშპოინტი“, „ბეტმენი“, „ბეტგოგონა“, „სამართლიანობის ლიგის“ გაგრძელება, „გოთემის სირენები“, „ნაიტუინგი“, უსათაურო ფილმი ჯოკერის და ჰარლი კუინის, მეორე ცალკე ფილმი სუპერმენის და უსათაურო ფილმი შავი ადამის, დედშოტის და ლობოს შესახებ.
პოპრადის რაიონი
პოპრადის რაიონი (Okres Poprad) — რაიონი სლოვაკეთში. მდებარეობს პრეშოვის მხარეში. რაიონის ადმინისტრაციული ცენტრია ქალაქი პოპრადი. რაიონის ფართობი — 1124 კმ², მოსახლეობა — 104 348 ადამიანი (2001 წლის აღწერის მონაცემები). რაიონი მოიცავს 3 ქალაქსა და 26 სოფელს.
სტატისტიკური მონაცემები (2001)
ეროვნული შემადგენლობა:
კონფესიური შემადგენლობა:
რესურსები ინტერნეტში
კატეგორია:პრეშოვის მხარის რაიონები
სანტა-ეულალიას რაიონი
რესურსები ინტერნეტში
კატეგორია:ლიმის რეგიონის რაიონები კატეგორია:უაროჩირის პროვინციის რაიონები
თურქვიზიის სიმღერის კონკურსი
თურქვიზიის სიმღერის კონკურსი (Türkvizyon Türk Dünyası Şarkı Yarışması) — ყოველწლიური სიმღერის კონკურსი, რომელსაც ატარებს თურქული მუსიკალური არხი TMB TV. შთაგონებულია ევროვიზიის სიმღერის კონკურსის ფორმატით. პირველი შოუ შედგა ესქიშეჰირში (თურქეთი). ნახევარფინალი გაიმართა 2013 წლის 19 დეკემბერს, ხოლო ფინალი — 21 დეკემბერს. სიმღერის კონკურსში მონაწილეობა შეუძლიათ იმ ქვეყნებს და რეგიონებს, რომლებიც თურქულენოვანია ან თურქული ეროვნებისაა.
ფორმატი
თურქვიზიის ყოველწლიური სიმღერის კონკურსი შეიქმნა, TÜRKSOY-ის თანამშრომლობით თურქეთის მუსიკალურ არხთნ TMB TV-სთან. შექმნილია ევროვიზიის სიმღერის კონკურსის ანალოგიური ფორმატით, თურქვიზია აქცენტს პირველ რიგში აკეთებს მონაწილე თურქულ ქვეყნებზე და რეგიონებზე. მონაწილე ქვეყნები და რეგიონები უნდა მიიღო მონაწილეობა ნახევარფინალში. მსაჯი თითოეული ქვეყნიდა აძლევს 1-დან 10-მდე ქულას ყოველი შემსრულებლისთვის, გარდა საკუთარისა. შემდეგ 12-დან 15-მდე ერის წარმომადგენელი გადის ფინალში, სადაც ჟიური განსაზღვრავს გამარჯვებულს. TÜRKSOY-მა განაცხადა, რომ ტელეხმების დანერგვას აპირებს მომავალში. განსხვავებით ევროვიზიის სიმღერის კონკურსისგან, რომელშიც გამარჯვებული ქვეყანა მასპინძლობს შემდეგ წლევანდელ ღონისძიებას, თურქვიზიის სიმღერის კონკურს მასპინძლობს ქვეყანა ან რეგიონი, რომლის ქალაქი არჩეულია თურქული კულტურის დედაქალაქად.
მონაწილეობა
thumbnail|250px|right|მონაწილეობა [[2013 წლიდან: {{legend|#22b14c|გამოვიდა ერთხელ მაინც}} {{legend|#00ff00|გამოვიდა ერთხელ მაინც, მაგრამ მხოლოდ კომბინირებულად}} {{legend|#ffc20e|არასოდეს გამოსულა, მიუხედავად იმისა, რომ ამის უფლება აქვს}} {{legend|#d40000|გამოსვლა სურდათ, თუმცა, მოგვიანებით უარი განაცხადეს}}]] მონაწილეობა შეუძლიათ თურქულენოვანი და თურქულენოვანი ქვეყნების და რეგიონების მონაწილეებს ყოველწლიურად თურქვიზიის სიმღერის კონკურსზე, როგორიცაა მაგალითად ყირიმი, ყარაჩაი-ჩერქეზეთი და თურქეთი. 24 ქვეყანა და რეგიონი მონაწილეობა მიიღო თურქვიზიის პირველ კონკურსზე.
არსებობს რამდენიმე წარუმატებელი მცდელობა მონაწილეობის თურქვიზიის სიმღერის კონკურსზე. ჩუვაშეთი, თურქმენეთი და სინძიანი იყვნენ იმ 24 მონაწილეებიდან, რომლებიც აპირებდნენ 2013 კონკურსზე გამოსვლას, თუმცა მოგვიანებით გაურყვეველი მიზეზების გამო მონაწილეობაზე უარი განაცხადეს.
წლების მიხედვით
thumb|რუკა გვიჩვენებს გამარჯვებულებს 2013 წლიდან.
სქოლიო
კატეგორია:მუსიკალური კონკურსები კატეგორია:თურქვიზიის სიმღერის კონკურსი
ბენედიქტ კამბერბეჩი
ბენედიქტ კამბერბეჩი (Benedict Cumberbatch; დ. 19 ივლისი, 1976, ლონდონი) — ინგლისელი კინოს, თეატრისა და ტელევიზიის მსახიობი, გამხმოვანებელი და პროდიუსერი. ცნობილია სერიალით „შერლოკი“. ჟურნალმა „The Sunday Times“ უწოდა მისი თაობის ლორენს ოლივიე.
რესურსები ინტერნეტში
კატეგორია:ინგლისელი მსახიობები კატეგორია:დაბადებული 1976 კატეგორია:დაბადებული 19 ივლისი
ბაგიროვკა
ბაგიროვკა (Bagirovka) — სოფელი აზერბაიჯანში, გოიგოლის რაიონში.
რესურსები ინტერნეტში
კატეგორია:გოიგოლის რაიონის სოფლები
სლოვაკეთის ისტორია
220px|მინიატიურა|სლოვაკეთის ფიზიკური რუკა 220px|მინიატიურა|სპიშკი გრადის ციხე. XIII საუკუნე სლოვაკეთის ისტორია — თანამედროვე სლოვაკეთის ტერიტორიის ისტორია უძველესი დროიდან ჩვენს დრომდე.
პალეოლითი
თანამედროვე დასახლებები სლოვაკეთის ტერიტორიაზე უკვე პალეოლითის ხანაში ჩნდება. ეს ძალიან დიდი პერიოდია და ხასიათდება გამყინვარებისა და დათბობის პერიოდების მონაცვლეობით. შეიმჩნევა განსხვავებული კულტურების კვალიც. ქალაქ სპიშკე–პადგრადიასთან აღმოჩენილი იქნა გამართულად მოსიარულე ადამიანის ჩონჩხის ფრაგმენტი, რომელიც დაიკარგა მეორე მსოფლიო ომის დროს. ამის შემდგომ, ყველაზე ადრეული ცნობები არსებობს მხოლოდ ჰაიდელბერგელი ადამიანის შესახებ. ჩონჩხის უძველესი ნაშთების ნარჩენები აქ ნეანდერტალელი ადამიანია. ამასთან, ყველაზე ცნობილია განოვცესთან აღმოჩენილი ჩონჩხები.
მეზოლითი
მეზოლითის ეპოქა ხასიათდება მყინვარების შესამჩნევი უკანდახევით, რომლის საზღვარმა იმ დროისათვის მიაღწია თანამედროვე სლოვაკეთის ჩრდილოეთ საზღვარს. ადამიანები დასახლდნენ კლდოვან მაღლობებზეც.
ნეოლითი
220px|მინიატიურა|ნეოლითური ვენერა მორავანიდან (ასაკი 22 800 წელი) ნეოლითის შესახებ, როდესაც უკვე წარმოიშვა მიწათმოქმედება, უფრო მეტი ცნობებია დაცული. ცნობილია, რომ ხაზოვან-ლენტური კერამიკის კულტურა სლოვაკეთის ტერიტორიაზე დაახლოებით ჩვ. წ. აღ. მდე 5000 წლის წინ გამოჩნდა. აღმოჩენილია დასახლებების კვალი, სამარხები, (მაგ: ნიტრასა და შტუროვოში, კერამიკის ნარჩენები, საჩუქრები ან საკულტო საგნები, მაგალითად, ქალის (”ნეოლითური ვენერა”) მომცრო ფიგურები. იმ დროს სლოვაკეთის ტერიტორიაზე ძირითადად წარმოდგენილია ხაზოვან-ლენტური კერამიკის კულტურა, ჟელეზოვსკის კულტურა, ბუკოვოგრადის კულტურის, გრძელდებოდა ლენძიელისა და პოლგარის კულტურების განვითარება. მოგვიანებით გამოჩნდა ბადენის კულტურა.
ენეოლითი
ენეოლითის ეპოქა, უპირველეს ყოვლისა, ხასიათდება სპილენძისა და ოქროს მადნის გამოყენებით. აღმოჩენილ სპილენძის ნივთთაგან უძველესი განეკუთვნება ნეოლითის ხანას. ეს ეპოქა ხასიათდება, აგრეთვე, საზოგადოების ფენებად დაყოფით, კერძოდ, ხელოსნებად, მიწათმოქმედებად, მესაქონლეებად და ვაჭრებად და გაცვლითი სავაჭრო ურთიერთობის დაწყებით. მოგვიანებით მიწათმოქმედება გახდა უფრო სრულყოფილი ცხოველის გამწევი ძალის გამოყენების შედეგად. გაჩნდა აგრეთვე ლითონის სახნავი იარაღები. გაიზარდა საზოგადოებაში მამაკაცის როლი და სათავე დაედო პატრიარქატს. იმ პერიოდისათვის ისევ გრძელდებოდა ლენძიელისა და პოლგარის კულტურების განვითარება, მოგვიანებით გაჩნდა ბადენის კულტურაც.
ბრინჯაოს საუკუნე
ბრინჯაოს ხანა სლოვაკეთის ტერიტორიაზე წარმოდგენილია მრავალი განსხვავებული არქეოლოგიური კულტურით. კერძოდ, უნეტიცას კულტურა, მადრიაროვცეს კულტურა, ოტომანის კულტურა, ერთეული ყორღანული კულტურები და სხვ. ამ პერიოდ განეკუთვნება აღმოჩენილი ბრინჯაოს ნამგლები, ლურსმნის გარეშე აგებული ხის შენობები.
ჰალშტატის ეპოქა
რკინის საუკუნე და მისი ტექნოლოგიები სლოვაკეთის ტერიტორიაზე გამოჩნდა დაახლოებით ჩვ. წ. აღ. მდე 800 წლით ადრე, სავარაუდოდ, ანატოლიის ოლქებიდან ან იტალიიდან. ჰალშტატის ეპოქაში სლოვაკეთში შესაბამისი კლიმატური პირობების წყალობით, ვითარდება რკინის, კალის, ოქროს და მარილის მოპოვება-დამუშავება. გრძელდება სოციალური დიფერენციაცია. იმ პერიოდის სლოვაკეთის ტერიტორიაზე წარმოდგენილია ჰალშტატის კულტურა (კონკრეტულად, კალენდერებერგის) კულტურა, კუშტანოვიცის (თრაკიული) კულტურა და ვეკერცუგის (სავარაუდოდ, სკვითურ) კულტურა. ჩრდილოეთში ჯერ კიდევ არსებობდა ლუჟიცის კულტურა. შესაძლებელია, ამ პერიოდის სლოვაკეთში ცხოვრობდნენ ასევე, კიმერიელებიც.
ლატენური ეპოქა და რომის იმპერია
220px|მინიატიურა|რომაული წარწერა კლდეზე ჯერ კიდევ ჩვ.წ.აღ.მდე I ათასწლეულში სლოვაკეთში მოვიდნენ კელტები, რომლებიც, ჩვეულებრივ, ასოცირდებიან ჰალშტატის კულტურასთან და რომლებიც შეიძლება ჩაითვალოს პირველ ცნობილ ეთნოსად სლოვაკეთის ტერიტორიაზე. ისინი კარპატების აუზში მოვიდნენ გერმანიიდან, საფრანგეთიდან და ალპებიდან. მოსვლისას მათ დაიმორჩილეს ადგილობრივი მოსახლეობა. ლატენური კულტურის მემკვიდრე ჰალშტატის კულტურა, ასევე, კელტურია.
ლატენური ეპოქის დასასრულს მათ ააგეს, რამდენიმე სიმაგრე — ე. წ. ოპიდუმები, მაგალითად, ბრატისლავის ოპიდუმი. კელტების უმრავლესობა ცხოვრობდა ხისგან აგებულ პატარა გამაგრებულ შენობებში. იყენებდნენ რკინის ბოქლომებს. კელტები იყვნენ გამოცდილი ხელოსნები — მჭედლები, მეთუნეები, მიწათმოქმედნი და მოვაჭრეები. ისინი მჭიდროდ ინახავდნენ კავშირებს ძველ ბერძნულ და რომაულ ცივილიზაციებთან, რაც დიდ გავლენას ახდენდა მათ კულტურაზე.
ჩვ.წ.აღ.მდე II ს. სლოვაკეთში მოვიდნენ დაკები, რომლებიც ცხოვრობდნენ თანამედროვე რუმინეთის ტერიტორიაზე. დაკთა პირველი მეფის ბურებისტის მეფობისას დაკები ფაქტობრივად დასახლდნენ და დაკიას შეუერთეს სლოვაკეთის სამხრეთ ნაწილი, საიდანაც მათ განდევნეს კელტები. ძვ. წ. 10 წელს რომაელებმა დაამარცხეს დაკები და გააფართოვეს რომის იმპერიის საზღვრები მდ. დუნაის შუა წელზე. რომაელებმა დააარსეს რამდენიმე დასახლებული პუნქტი დასავლეთ სლოვაკეთში. დაკური დასახლებები სლოვაკეთის ტერიტორიიდან სრულიად გაქრა ახ. წ. I საუკუნიდან, ამის შემდგომ, ისინი მხოლოდ აღმოსავლეთში გვხვდება.
კელტების დიდი ნაწილის ლიკვიდაცია მოხდა ჩრდილო-დასავლეთიდან გერმანული ტომების შემოჭრის შედეგად ახ. წ. I საუკუნეში, თუმცა, კელტები (კერძოდ, კოტინები) სლოვაკეთის ტერიტორიაზე თითქმის II საუკუნემდე შემორჩნენ. ხალხთა დიდი გადასახლების დროს IV ს. სლოვაკეთის ტერიტორია გადაკვეთეს ვესტგოთების, ოსტგოთების, ლანგობარდებისა და გეპიდების ტომებმა.
სლავთა გამოჩენა და დიდი მორავია
200px|მინიატიურა|კორჩანი - დიდი მორავიის ერთადერთი გადარჩენილი ძეგლი მე-V საუკუნეში აქ მოვიდნენ სლავები. მე-VI ტერიტორია ექცევა ავარის ხაკანატის გავლენის ქვეშ, ხოლო მე-VII საუკუნეში აქ იქმება სახელმწიფო სამო, საუკუნით გვიან აქ წარმოიქმნა ნიტრანის სათავდო, რომელიც 833 წელს შევიდა დიდი მორავიის შემადგენლობაში. 907 წელს დიდ მორავიას თავს დაესხნენ უნგრელი ტომები და დიდი მორავია ნელ-ნელა დასუსტდა და XI საუკუნის ბოლოს მთელი მისი ტერიტორია შეიერთა უნგრეთმა. 1108 წელს დაეცა ნიტრანის სათავადო.
სლოვაკეთი უნგრეთის შემადგენლობაში
1241 სლოვაკეთმა განიცადა მონღოლ-თათართა შემოსევები, რამაც დაასუსტა მეფის ხელისუფლება. ქვეყანა დაიშალა და პატარ-პატარა ნაწილების მმართველები გახდნენ ოლიგარქები, მაგალითად, როგორიცაა, მათუშა ჩაკა. მეფის ხელისუფლების განმტკიცება მოახერხა მხოლოდ კარლ რობერტმა, რომელმაც დაამარცხა ოლიგარქები რაზგანოვეცის ბრძოლაში. კარლ რობერტის ვაჟის ლუდოვიკო I დიდის მმართველობისას უნგრეთი გახდა ძლიერი ევროპული სახელმწიფო. სიგიზმუნდის მმართველობისას უნგრეთს კვლავ საფრთხე დაემუქრა, ამჯერად, თურქებისა და ჰუსიტების მხრიდან. ჰუსიტებისაგან ყველაზე მეტად დაზიანებული მხარე გახდა სწორედ სლოვაკეთი, რომლის ტერიტორიაზე 1467 წელს, ბოლოსდაბოლოს, ველიკე კოსტოლიანთან უნგრეთის მეფე მატიაშ ჰუნიადიმ გატეხა ჰუსიტური არმიის — „ძმების“ წინააღმდეგობა. 1526 წელს მოხაჩთან თურქების მიერ არმიის განადგურების და მეფე ლაიოშ II-ის ბრძოლაში დაღუპვის შემდეგ, უნგრეთის ტერიტორიის დიდი ნაწილი (დასავლეთ უნგრეთის, სლოვაკეთის და ხორვატიის გარდა) შუერთდა ოსმალთა იმპერიას, ხოლო ოსმალთაგან თავისუფალი მიწები, მათ შორის სლოვაკეთის ტერიტორიაც, აღმოჩნდა ავსტრიელი ჰაბსბურგების სამფლობელოების ნაწილი. უნგრელები სლოვაკეთს უწოდებდნენ „Felvidék“ ან „Felső-Magyarország“(ზემო მხარე, ზემო უნგრეთი)
სლოვაკეთი ჰაბსბურგთა დინასტიის მმართველობისას
200px|მინიატიურა|იმპერატრიცა მარია-ტერეზა 1526 წელს მოხაჩის ბრძოლაში განადგურების შემდეგ უნგრეთის ტახტზე ერთდროულად ორი მეფე ავიდა - თურქების მოკავშირე იანოშ I ზაპოლიაი და ავსტრიელი ფერდინანდ I. დაიწყო ომი პირველობისათვის ორ მეფეს შორის, რომელიც დამთავრდა მშვიდობით 1538 წელს ორადიაში დადებული ზავით. 1536 წელს უნგრეთის დედაქალაქი გახდა ბრატისლავა, ხოლო ესტერგომის საარქიეპისკოპოსო გადატანილი იქნა ქალაქ 1536 ქალაქ [[ტრნავაში. ამავე პერიოდში თურქებმა ხელში ჩაიგდეს სამხრეთ სლოვაკეთი. XVII საუკუნემ ჩაიარა ავსტრიის იმპერატორთან ერთად თავადთა ბრძოლის სახელით. 1605 წელს იშტვან ბოჩკაიმ დაიპყრო თითქმის მთელი სლოვაკეთი. 1606 წელს დაიდო ზავი. 1618 წელს ბეტლენმა ჩიგდო ხელში აღმოსავლეთ სლოვაკეთი, 1619 წელს დასავლეთიც. 1622 კვლავ დაიდო ზავი. 1643—1645 წ. წ. სლოვაკეთის ტერიტორიაზე მიდიოდა ბრძოლები ჰაბსბურგთა ჯარებსა და მეამბოხეებს შორის, დორდია I რაკოცის მეთაურობით. 1678—1687 წ. წ. სლოვაკეთი კვლავ გადაიქცა ბრძოლების არენად, ამჯერად იმრე ტოკოლის მიერ, ხოლო 1703—1711 წლებში მოხდა უკანასკნელი აჯანყება ფერენც II რაკოცის მეთაურობით.